মাটির নীচে পাইপ লাইনে কাজের সময় মৃত কেএমডিএর তিন ঠিকাকর্মী, ক্ষোভ শ্রমিকদের

ওয়েব ডেস্ক: সরস্বতী পুজোর (Saraswati Puja) দিন সকালে ভয়াবহ বিপর্যয়। মাটির নীচে পাইপ লাইনে কাজের সময় মৃত্যু কেএমডিএর তিন শ্রমিকের (Labours)। তাঁরা হলেন, হলেন সুমন সর্দার, ফারজেম শেখ ও হাসি শেখ। দুজন মুর্শিদাবাদ ও একজন উত্তর ২৪ পরগনার ন্যাজাট এলাকার বাসিন্দা। কলকাতা লেদার কমপ্লেক্স থানা (Kolkata Leather Complex PS) এলাকার বানতলার ঘটনা। রবিবার দুপুরে দেহ উদ্ধার হয়। এদিন সকাল ৯টা নাগাদ ওই শ্রমিকরা বর্জ্য পরিষ্কারের কাজে নেমেছিলেন। মূলত লেদার কমপ্লেক্স কর্তৃপক্ষ ট্যানারির রাসায়নিক মেশা বিষাক্ত জল শোধনের কাজ করেনি বলেই এই বিপর্যয় বলে ক্ষোভ শ্রমিকদের। বিষাক্ত গ্যাসেও দুর্ঘটনা ঘটতে পারে। পরে দুর্ঘটনাস্থলে যান পুরমন্ত্রী ফিরহাদ হাকিম। তিনি বলেন, পুলিশ ও কেএমডিএ ওই ঘটনার তদন্ত করবে। এটা উত্তর প্রদেশ সরকার নয়। আমরা তথ্য চেপে যাই না।

এদিন সকাল ৯টা নাগাদ মাটির নীচে পাইপ লাইন পরিষ্কারের কাজ চলছিল। তখনই ওই বিপত্তি ঘটে। দড়ি বেঁধে বাঁশের সাপোর্ট দিয়ে উদ্ধার কাজ চলে। মই নামানো হয়। দুপুরে তিনজনের মৃতদেহ উদ্ধার হয়।

আরও পড়ুন: প্রয়াত তৃণমূল বিধায়ক নাসিরুদ্দিন আহমেদ, শোকের ছায়া কালীগঞ্জে

উল্লেখ্য, সুপ্রিম কোর্ট গত ২৯ জানুয়ারি পর্যবেক্ষণে জানায়, দেশের ছয় মেট্রো শহরে ম্যানহোল-নর্দমায়  ঠিকাশ্রমিকদের কাজ করানো যাবে না। শহরগুলি হল দিল্লি (Delhi), মুম্বই (Mumbai), কলকাতা (Kolkata), বেঙ্গালুরু (Bengaluru), হায়দরাবাদ (Hyderabad) ও চেন্নাই (Chennai)।

দেখুন অন্য খবর: